南吕・金字经
作者：无名氏
朝代：元

paragraphs: 学仙须学做天仙，修炼金丹性命全。
全，羲皇画卦先。
先天К，明师的诀传。
金丹大药不难求，家家有种可自修。
修，休离丹灶头。
无中有，坎离颠倒收。
金丹妙道大神功，降收白虎摄赤龙。
龙，烹煎玉鼎中。
须臾用，阴阳造化工。
黍珠饵罢罢雍雍，精调火候十月功。
功，胎仙灵变通。
婴儿踊，万真朝绛宫。
慧光明彻本来宗，无边法界一性通。
通，禅心空不空。
如来共，老君儒化同。
修真祖性复全真，自在逍遥物外人。
人，无贪无恚嗔。
长生事，杏花枝上春。
善功八百行三千，四海遨游度有缘。
缘，九重丹诏宣。
乘鸾鹤，班行列御前。
见闻知觉总休题，悟得真空及第归。
归，勘破造化机。
非难易，永劫天地齐。
天机泄漏勉诸公，不是寻常乾慧通。
通，扫除皈正宗。
勤修奉，化行仙圣风。